OpenLLM-France/wikimedia huggingface dataset:
# Eucalyptus rubida

Eucalyptus rubida és una espècie d'arbre de talla mitjana de la família de les mirtàcies. Creix al sud-est d'Austràlia, a través del bosc obert de la Gran Serralada Divisòria, essent concretament nativa de Nova Gal·les del Sud, Tasmània i Victòria. Les espècies acompanyants d'E. rubida solen ser Eucalyptus pauciflora, Eucalyptus melliodora i Eucalyptus bridgesiana.

## Descripció

Arbre de fins a 40 m. La seva escorça és llisa i suau, de blanca a vermella o vermell-marró, amb branques il·luminades amb freqüència tornant-se ataronjades o vermelloses a l'estiu. El tronc de l'arbre té freqüentment una base desmanegada on les velles capes de l'escorça no s'han desprès, donant l'aparença del cap d'una espelma. L'escorça de l'arbre és sovint tallada amb marques horitzontals fetes per un escarabat excavador.
Les fulles juvenils són oposades, sèssils, orbiculars, amplexicaules i glauques. Les fulles adultes són alternes, de lanceolades a estretament lanceolades, acuminades, glauques o verd mat, de 10-15 cm de llarg per 0,7-1,5 cm d'ample; pecíol cilíndric, de 13-25 mm de llarg. Umbel·les de 3 flors; peduncle lleugerament angular o pla, de 3-8 mm de llarg; pedicels absents o de fins a 3 mm. Rovells ovoides, sovint glaucs; opercle cònic, de 2-4 mm de llarg per 2-3 mm d'ample; hipant hemisfèric, de 2-4 mm de llarg per 2-3 mm d'ample. Fruits hemisfèrics o subglobulars, sovint glaucs, de 5-7 mm de llarg per 5-7 mm d'ample; disc a nivell, ascendent; valves 3 o 4, exsertes.

## Taxonomia

Eucalyptus rubida va ser descrita per H.Deane i Maiden i publicada al Proceedings of the Linnean Society of New South Wales 24: 456–458, pl xl (40), l'any 1899.

### Etimologia

* Eucalyptus: prové del grec kaliptos, "cobert", i el prefix eu-, "bé", en referència a l'estructura llenyosa que cobreix i dona protecció a les seves flors.
* rubida: epítet específic.

### Sinonímia

* Eucalyptus gunnii var. rubida (H.Deane & Maiden) Maiden
* Eucalyptus rubida subsp. rubida
* Eucalyptus viminalis var. microcarpa Miq.

## Referències

* 1 2 Fernandez-Darriba, A & Silva-Pando, F. J. (2016). El Género Eucalyptus (Myrtaceae) en Galicia: Claves y descripción. Nova Acta Científica Compostelana (Bioloxía), 23: 23-51. ISSN 1130-9717.
* ↑ «Eucalyptus rubida». Tropicos.org. Missouri Botanical Garden. [Consulta: 9 març 2014].
* ↑ Eucalyptus a Etymonline.
* ↑ «Eucalyptus rubida a The Plant List» (en anglès). [Consulta: 9 juliol 2017].
# Zoran Stojadinović

Zoran Stojadinović (en serbi: Зоран Стојадиновић) (Belgrad, 25 d'abril de 1961) és un exfutbolista serbi, que ocupava la posició de davanter.
Després de jugar a diversos equips de la lliga iugoslava, com el FK Zemun o l'OFK Belgrad, el 1986 marxa a Àustria, on destaca a la 87/88, en la qual guanya la Bundesliga austriaca i esdevé el màxim golejador de la competició, amb 27 gols en 32 partits.
A la 88/89 recala al RCD Mallorca, de la Segona Divisió espanyola, on marca 17 gols que serveixen per a l'ascens de categoria dels balears. Romandria a la competició espanyola fins a 1993, tant al Mallorca com al Deportivo de La Corunya i a la UE Figueres.

## Enllaços externs

* Fitxa del jugador
# 1370
## Esdeveniments

* 30 de desembre - Gregori XI suceeix Urbà V al papat d'Avinyó
* Introducció de la ballesta d'acer com a arma de guerra
* Possible datació del Misteri d'Elx

## Naixements

* Astruc Bonafeu, poeta jueu català

## Referències

* ↑ Payne-Gallwey, Ralph. The Crossbow: Its Military and Sporting History, Construction and Use (en anglès). Skyhorse Publishing, 2007, p. 62-63. ISBN 160239010X.
# Márcio Rafael Ferreira de Souza

* No s'ha de confondre amb Rafael Alcántara do Nascimiento.
Márcio Rafael Ferreira de Souza, simplificat com Rafinha (nascut el 7 de setembre de 1985 a Londrina, Brasil) és un futbolista brasiler que juga actualment com a lateral dret al Flamengo brasiler.

## Trajectòria esportiva

El 21 de desembre de 2013 formà part de l'equip titular del Bayern de Múnic que esdevingué campió del Campionat del Món de Clubs de futbol 2013, a Marràqueix, Marroc, en derrotar per 2-0 el Raja Casablanca.
El 2014 fou escollit tercer millor defensa lateral d'Europa, segons un estudi de l'observatori del Centre Internacional d'Estudis de l'Esport.

## Palmarès
### FC Bayern München

* 1 Campionat del Món de Clubs: 2013.
* 1 Lliga de Campions de la UEFA: 2012-13.
* 1 Supercopa d'Europa 2013.
* 7 Lligues alemanyes: 2012-13, 2013-14, 2014-15, 2015-16, 2016-17, 2017-18, 2018-19.
* 4 Copa alemanya: 2012-13, 2013-14, 2015-16, 2018-19.
* 4 Supercopa alemanya: 2012, 2016, 2017, 2018.

## Referències

* ↑ «Player Profile». FC Bayern de Múnic AG. Arxivat de l'original el 1 de juny 2013. [Consulta: 28 juliol 2020].
* 1 2 «Repóker del Bayern de Múnich» (en castellà). Marca, 22-12-2013. [Consulta: 22 desembre 2013].
* ↑ «James es el segundo mejor volante ofensivo de Europa, según estudio» (en castellà). Diari El Tiempo (Colòmbia), 10-01-2014. [Consulta: 4 agost 2014].
* ↑ «El Bayern guanya el Chelsea en l'últim penal per emportar-se una Supercopa explosiva». 324.cat, 30-08-2013. [Consulta: 5 setembre 2013].
* ↑ «Philipp Lahm eyes Super Cup win» (en anglès). ESPN, 29-08-2013. [Consulta: 30 agost 2013].

## Enllaços externs

* Márcio Rafael Ferreira de Souza - Lloc web oficial
# Betton

Betton (en bretó Lanvezhon, en gal·ló Beton) és un municipi francès, situat a la regió de Bretanya, al departament d'Ille i Vilaine. L'any 2006 tenia 9.103 habitants. Limita al nord-oest amb Melesse, al nord amb Chevaigné, al nord-est amb Saint-Sulpice-la-Forêt, a l'oest amb La Chapelle-des-Fougeretz, a l'est amb Thorigné-Fouillard, al sud-oest amb Saint-Grégoire, al sud amb Rennes i al sud-est amb Cesson-Sévigné.

## Demografia

Evolució de la població Ehess i INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 804 | 1 996 | 1 955 | 2 008 | 2 021 | 1 860 | 1 800 | 1 936 | 2 012 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 2 022 | 2 008 | 2 037 | 2 038 | 2 145 | 2 106 | 2 123 | 2 184 | 2 161 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 2 111 | 2 068 | 1 923 | 1 810 | 1 800 | 1 772 | 1 708 | 1 830 | 1 907 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 2 048 | 2 475 | 4 870 | 5 907 | 7 013 | 8 547 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1989-1995 | Jean-Claude Heslot | Divers droite |
| 1995- | Michel Gautier | PS |

## Ciutats agermanades

* Moretonhampstead, Anglaterra, Regne Unit.
* Altenbeken, Alemanya.
* Grodzisk Wielkopolski, Polònia.
* Barberino di Mugello, Itàlia.
* Torrelodones, Espanya.
# Zoran Tegeltija

Zoran Tegeltija (Mrkonjić Grad, 29 de setembre de 1961) és un economista i polític de Bòsnia i Hercegovina, i des del desembre de 2019 el President de Consell de Ministres de Bòsnia i Herzegovina.

## Biografia

Nascut a Mrkonjić Grad, on estudià a l'escola primària i secundària, el 1986 es graduà a la Facultat d'Economia de la Universitat de Sarajevo. Va rebre el seu mestratge en 2004 i el doctorat el 2007 a la Universitat Alpha de Belgrad. Està casat i té dos fills. Economista de professió, treballà en una Refineria de Petroli, a l'Administració Tributària i l'Administració de Duanes de la República Srpska. Durant el període comprés entre els anys 2000 i 2002 va ser membre de l'Assemblea Nacional de la República Sèrbia.
Va ser triat com a alcalde de Mrkonjić Grad el 2004 i el 2008. És membre de l'Aliança dels Socialdemòcrates Independents (SNSD). En les eleccions generals de 2006 a Bòsnia i Hercegovina va ser el cap electoral del seu partit.
Fou triat per ocupar el càrrec de Ministre de Finances de la República Srpska per l'Assemblea Nacional de la República Srpska el 29 de desembre de 2010, dins del Govern del primer ministre Aleksandar Džombić, i després altra vegada en aquest lloc en el primer i segon gabinet de Željka Cvijanović.
El 5 de desembre de 2019, la Cambra de Representants de Bòsnia i Hercegovina va confirmar el nomenament de Zoran Tegeltija com a nou President de Consell de Ministres de Bòsnia i Herzegovina.

## Referències

* 1 2 3 «El parlamento bosnio elige al primer ministro 14 meses después de las elecciones». La Vanguardia, 05-12-2019 [Consulta: 27 maig 2020].
* ↑ «Zoran Tegeltija». Imovinapoliticara [Consulta: 27 maig 2020].
* ↑ Muller, Tom. Political handbook of the world 2012. Sage, 2012, p. 171. ISBN 9781608719952.
* ↑ Lansford, Tom. Political handbook of the world 2015. CQ Press, 2015, p. 776. ISBN 9781483371559.
# Aaahh Belinda

Aaahh Belinda és una pel·lícula de comèdia fantàstica turca de 1986, dirigida per Atıf Yılmaz, amb Müjde Ar com una jove actriu que apareix en un comercial de televisió per a un xampú, que es veu transportada al paper que interpreta. La pel·lícula es va projectar en competició al 23è Festival Internacional de Cinema d'Antalya, on va guanyar Golden Oranges a la millor pel·lícula, millor director i millor actriu.

## Sinopsi

Serap, una jove actriu amb una personalitat forta i vivac i amb especial antipatia per la vida familiar de classe mitjana, participa en un anunci de televisió d'un xampú comercialitzat recentment, "Belinda". Interpreta el paper d'una mestressa de casa típica anomenada Naciye. Durant un dels assajos, de sobte descobreix que l'escenari ha desaparegut, la tripulació ha desaparegut i tots els elements del guió s'han fet reals. Ara "és" Naciye. Ja ningú no la reconeix com a Serap. Encara pitjor, la seva família creu que pateix depressió, mentre que Serap intenta desesperadament demostrar el contrari.

## Repartiment

* Müjde Ar - Serap
* Yılmaz Zafer- Suat
* Macit Koper - Hulusi
* Güzin Özipek
* Füsun Demirel - Feride
* Tarık Papuççuoğlu
* Mehmet Akan
* Leven Yılmaz
* Factş Sezer
* Burçak Çerezcioğlu - nena de la família

## Referències

* ↑ Aahh Belinda a beyezperde.com
* ↑ Uno por uno los actores de la nueva película turca que acaba de estrenar Netflix, Panorama Hoy
* ↑ https://sendeyim.net/kimdir/mujde-ar-kimdirMüjde Ar

## Enllaços externs

* Aaahh Belinda a YouTube
# Santa Llúcia (la Pobla de Segur)

L'església de Santa Llúcia de Sant Joan de Vinyafrescal és una capella del municipi de la Pobla de Segur, al Pallars Jussà.
Està situada al nord-est del poble de Sant Joan de Vinyafrescal, a prop i al sud-oest de Casa Pau, a prop i a ponent de la carretera C-13, a l'esquerra del barranc de Santa Llúcia.

## Bibliografia

* GIMENO I LLARDÉN, Manuel. "Noms de casa, renoms i toponímia de la Pobla de Segur i els seus agregats: Montsor, Sant Joan de Vinyafrescal i Puimanyons". A: Collegats. Anuari del Centre d'Estudis del Pallars 1989, 3. Tremp: Centre d'Estudis del Pallars i Virgili & Pagès, 1989. ISBN 84-7856-033-5.

## Enllaços externs

* Institut Cartogràfic de Catalunya
# Montcada

* No s'ha de confondre amb Moncada.
«Montcada» té aquests significats:
* Montcada (llinatge), llinatge noble de gran importància als comtats catalans i el Regne d'Aragó juntament amb els Cardona
* Toponímia:
** Montcada (Horta Nord), municipi de l'Horta Nord
** Montcada i Reixac, municipi del Vallès Occidental
** Serra de Montcada al Vallès Occidental
** Castell de Montcada
** Castell dels Montcada, a Vic
** Partida de Montcada, partida de Lleida.
# Simon Mayr

«Simon Mayr» té aquests significats:
* Johann Simon Mayr (1753-1845), compositor alemany
* Simon Mayr (1573-1624), matemàtic i astrònom alemany
# Estany Negre de Cabanes

L'estany Negre de Cabanes és un llac glacial que es troba a la vall de Cabanes. Està situat a 2.178 metres d'altitud, i a seva superfície és de 6,88 hectàrees. Pertany al terme municipal d'Alt Àneu, a la comarca del Pallars Sobirà.
És un estany rodejat de tarteres excepte per l'extrem oriental, per on s'hi pot accedir fàcilment. El riu de les Abadies i l'emissari de l'estany de Xemeneia desemboquen a l'extrem Sud de l'estany. L’estany Negre desguassa a l’Estanyoleta, un petit estany contigu, i el seu emissari és un afluent per l'esquerra del riu de Cabanes.
L'estany Negre està situat a la zona perifèrica del Parc Nacional d'Aigüestortes i Estany de Sant Maurici.

## Referències

* ↑ «Institut Cartogràfic i Geològic de Catalunya. Estany Negre de Cabanes». [Consulta: 7 juliol 2020].
# Neferhetepes (reina)

Neferhetepes (Nfr ḥtp-s, "La seva pau / gràcia és bella") va ser una reina egípcia durant la V dinastia. Era una esposa del rei Userkaf, que va ser el primer faraó de la V dinastia. Era la mare del rei Sahure, successor d'Userkaf, i molt probablement també era la mare de Meretnebti, l'esposa de Sahure. Els títols més importants de Neferhetepes eren el de "Mare del Rei de l'Alt i Baix Egipte" i "Filla del Déu".
Neferhetepes en jeroglífic :
Es coneix Neferhetepes des de fa temps gràcies a una referència que hi ha a la tomba de l'oficial Persen. La seva tomba no està lluny de la piràmide d'Userkaf i, per tant, hi va haver algunes especulacions sobre la seva identitat i la seva relació amb aquest rei. No obstant això, es van trobar diversos relleus a la calçada de la piràmide del rei Sahure. Aquí, Neferhetepes s'hi mostra com la mare del rei Sahure i, per tant, segurament fos també l'esposa d'Userkaf, el predecessor de Sahure.
Molt probablement Neferhetepes va ser enterrada en una petita piràmide al costat de la d'Userkaf. Probablement va viure fins al final del regnat de Sahure i, per tant, no seria la mateixa que la "Filla del Rei" Neferhetepes de la IV dinastia.

## Referències

* ↑ El Awady, 2006, p. 192-198.
* ↑ Labrousse i Lauer, 2000.
* ↑ El Awady, 2006, p. 197-198.

## Vegeu també

* La dona a l'Antic Egipte

## Bibliografia

* El Awady, Tarek. The royal family of Sahure. New evidence (en anglès). Praga: Abusir and Saqqara in the Year 2005, 2006. ISBN 80-7308-116-4.
* Labrousse, Audran; Lauer, Jean-Philippe. Les complexes funéraires d'Ouserkaf et de Néferhétepès (en francès). IFAO, 2000. ISBN 978-2724702613.
# Abudefduf abdominalis

Abudefduf abdominalis és una espècie de peix de la família dels pomacèntrids i de l'ordre dels perciformes que es troba des de Hawaii fins a la Polinèsia central.
Els mascles poden assolir els 30 cm de longitud total.

## Referències

* 1 2 FishBase (anglès)
# Santa Llúcia d'Abella

Santa Llúcia d'Abella és una obra del municipi de Vilallonga de Ter (Ripollès) inclosa en l'Inventari del Patrimoni Arquitectònic de Catalunya.

## Descripció

L'església de Santa Llúcia d'Abella és d'una sola nau, amb la volta una mica apuntada i sense absis. La façana és de carreus vistos, amb una porta amb llinda de pedra i un petit ull de bou.
Al capdamunt, la façana s'acaba amb un campanar d'aspecte molt pesant, amb dues obertures frontals per a les campanes, tapiades a la part inferior.
El lateral nord de la nau fa de mur de contenció de les terres d'un camí que passa quasi arran de teulada, la qual cosa produeix a l'interior de l'església moltes humitats.
Aquest interior és arrebossat i es troba en molt mal estat de conservació.
Està dedicada a Santa Llúcia, patrona d'Abella.

## Història

Les dades històriques es dedueixen de la lectura arquitectònica de l'edifici.
D'estil clarament romànic, del qual potser només queda la pica d'aigua beneïda de l'entrada. El temple degués sofrir una gran transformació, potser als segles XVII o XVIII, en la qual s'eliminà l'absis, es refeu totalment la volta i es substituí l'antiga porta per l'actual amb llinda. El campanar d'espadanya com a Catllar, poder també es cobrí en aquesta època, formant l'actual.
La importància de l'església, igual que el poble, es pot deure al fet que es troben a l'antic caminal que anava des de Camprodon fins a la Cerdanya.

## Referències

* 1 2 3 4 5 6 7 «Santa Llúcia d'Abella». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 19 gener 2016].
* ↑ «Goigs a Santa Llúcia d'Abella». [Consulta: 2016].
* ↑ «Santa Llúcia d'Abella». ArtMedieval.net. [Consulta: 11 febrer 2016].
# Monegrillo

Monegrillo és un municipi d'Aragó situat a la província de Saragossa i enquadrat a la comarca dels Monegres, en ple hàbit estepari.
# Splendid

«Splendid» té aquests significats:
* Splendid Cinema, cinema de Barcelona
* Splendid Theatre, teatre i cinema de Buenos Aires (Argentina)
* Le Splendid, cafè-teatre de París
# Estany Negre (Bolquera)

L'Estany Negre és un estany del Pirineu, del terme comunal de Bolquera, de la comarca de l'Alta Cerdanya, a la Catalunya del Nord.
Es troba a 1.934,6 metres d'altitud, a l'extrem nord-oest del terme comunal de Bolquera. És a llevant de l'Estany de la Pradella i al sud-est de l'Estany Llarg.
L'Estany Negre és un lloc freqüentment visitat pels excursionistes de la zona del Llac de la Bollosa.

## Referències

* ↑ L'Estany Negre en els ortofotomapes de l'IGN
# Neferhetepes

Neferhetepes (Nfr ḥtp-s, "La seva pau / gràcia és bella") va ser una princesa egípcia de la IV Dinastia. Era filla del faraó Djedefre, que va governar entre el seu pare Khufu i el seu germà Khafre. La seva mare era Hetepheres II.

## Biografia

Es coneix el nom de Neferhetepes per un fragment d’estàtua trobat a Abu Rawash, on el seu pare hi va fer construir un complex piramidal. Tenia els títols de Filla del Rei del seu cos i el de Dona de Déu.
Neferhetepes en jeroglífic :
Neferhetepes també era Sacerdotessa d'Hathor, amant del sicòmor (hm.(t) ntr Hthr nb.t nht). És la primera sacerdotessa d'Hathor de la que se'n té constància. El títol apareix a la base d'una estàtua d'Abu Rawash.
Fins fa poc, els egiptòlegs pensaven que era possible que Neferhetepes fos la mateixa persona que una dona del mateix nom que estava enterrada en una petita piràmide al costat de la piràmide d'Userkaf, el primer rei de la V Dinastia. En un document que menciona el seu culte funerari, s'hi menciona que una tal Neferhetepes tenia el títol de Mare del Rei, sense mencionar que fos també Esposa del Rei. Atès que la seva capella va ser modificada sota el regnat de Sahure, segon rei de la V Dinastia (el nom del qual es va trobar en un fragment d'aquesta capella), és probable que aquesta Neferhetepes fos la mare de Userkaf o de Sahure. La identitat d'aquesta Neferhetepes va agafar una altra forma quan es van trobar relleus a prop de la calçada de la piràmide del rei Sahure on s'hi demostra que hi va haver una segona dona amb el nom de Neferhetepes, esposa d'Userkaf i mare de Sahure i que va viure durant el regnat d’aquest últim. Per tant, sembla tot plegat demostrar que aquesta Neferhetepes no era la mateixa persona que la princesa, la qual va viure en un període sensiblement anterior.

## Referències

* 1 2 Ranke, 1935, p. 198.
* ↑ Dodson i Hilton, 2004, p. 60.
* ↑ Gillam, 1995.
* ↑ Dodson i Hilton, 2004, p. 55, 65.
* ↑ Dodson i Hilton, 2004, p. 65.
* ↑ El Awady, 2006, p. 192-198.

## Vegeu també

* La dona a l'Antic Egipte.

## Bibliografia

* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Gillam, Robyn A «Priestesses of Hathor: Their Function, Decline and Disappearance» (en anglès). Journal of the American Research Center in Egypt, 32, 1995, pàg. 211-237.
* Ranke, Hermann. Die ägyptische Persönennamen (en alemany). Glückstadt: Verlag von J. J. Augustin, 1935.
* El Awady, Tarek. The royal family of Sahure. New evidence (en anglès). Praga: Abusir and Saqqara in the Year 2005, 2006. ISBN 80-7308-116-4.
# Çelebi

Çelebi (antiga transcripció Čelebi, pronunciat txelebi, generalment apareix com a Celebi) és una paraula d'origen turc que vol dir "escrivà, lector, poeta, savi, home notable en cultura, etc. Fou d'ús corrent a l'Imperi Otomà entre el segle xiii i el XVIII generalment referit a membres de les classes superiors destacats en l'aspecte cultural però també aplicat a prínceps. A Pèrsia s'utilitzava "Mirza" que era gairebé equivalent. Al segle xviii fou substituït entre els turcs per "Efendi" i va esdevenir ocasionalment un nom propi. Els àrabs van deformar la paraula a shalabi o djalabi, que curiosament va agafar el sentit de "barbar".
Derivaria potser del siríac "selibha" (creu) amb significat d'adorador de la creu; no obstant hi ha altres etimologies.
També van portar aquesta qualificació els grans mestres de l'orde dels Mawlawiyya (1284 fins al segle xx).

## Referències

* Barthold, W. i Spuler, B., “Čelebī”, a: Encyclopaedia of Islam, segona edició. Editada per: P. Bearman, Th. Bianquis, C.E. Bosworth, E. van Donzel, W.P. Heinrichs. Consultat en línia el 12 de juny del 2016
# Abubakr Awadallah

Abubakr Awadallah (àrab: بابكر عوض الله, Bābakr ʿAwḍ Allāh) (El Geteina, 2 de març de 1917 – Dublín, 17 de gener de 2019) fou un jutge i polític sudanès i nacionalista àrab participant en la revolució de 25 de maig de 1969 que va portar al poder a Gaafar al-Nimeiry.
Awadallah era graduat de l'escola de dret del Gordon Memorial College. Fou president del parlament de 1954 a 1957, i el 1964 va esdevenir Chief Justice o Judge Suprem. Dins del govern de Nimeiry fou membre del consell revolucionari on era l'únic civil, i va ostentar diverses posicions, la principal la de primer ministre del 25 de maig de 1969 a 27 d'octubre del mateix any, i ministre d'afers exteriors de 1969 a 1970. De 1969 a 1972 fou a més vicepresident del consell.

## Referències

Biografies dels primers ministres a l'ambaixada del Sudan al Canada Arxivat 2015-09-24 a Wayback Machine.

## Referències

* ↑ «مصطفى عبد العزيز البطل يكتب.. في سيرة بابكر عوض الله (1-2)» (en àrab). الأحداث نيوز [Al-Ahdath News], 28-07-2017. Arxivat de l'original el 2017-07-28. [Consulta: 2 desembre 2021].
# Sanjida Islam Choya

Sanjida Islam Choya (bengalí: সানজিদা ইসলাম ছোঁয়া) (Mymensingh, 2001) és una activista bangladeshiana contra el matrimoni infantil.
La seva mare, Liza Akhter, va ser obligada a casar-se de molt jove. El 2014 estudiava a l'escola Nandail Pilot Girls High School de Mymensingh i estava implicada en un fòrum infantil sobre els drets de la infància. Per això tres companys li van explicar que els pares d'una alumna de l'escola li havien concertat un matrimoni. Sanjida Islam Choya va decidir alçar la veu contra aquesta tradició, va anar a l'ONU, a la policia i tots junts van anar a casa de la noia i van aconseguir aturar aquest matrimoni infantil. A la universitat ha impulsat la investigació en aquest àmbit. Sis amics s'apleguen a l'entitat Glashoforing per denunciar els intents de casaments infantils, i d'aquesta manera han impedit 50 matrimonis infantils. El 2022 va ser inclosa a la llista de les 100 dones més inspiradores de la BBC.

## Referències

* 1 2 Report, Star Digital. «Bangladeshi student on BBC’s 100 Women list» (en anglès), 07-12-2022. [Consulta: 29 gener 2023].
* ↑ «How Sanjida's fight against child marriage placed her on BBC 100 Women list» (en anglès), 08-12-2022. [Consulta: 29 gener 2023].
* ↑ «BBC’s 100 Women: Story of the grasshoppers girl» (en anglès), 08-12-2022. [Consulta: 29 gener 2023].
* 1 2 «BBC 100 Women 2022: Who is on the list this year? - BBC News» (en anglès britànic). [Consulta: 29 gener 2023].
* ↑ Desk, News. «Bangladesh student Sanjida, fighting child marriage, is on BBC 100 Women list» (en anglès). [Consulta: 29 gener 2023].